钦定古今图书集成/明伦汇编/官常典/第648卷 > 王黻
## 钦定古今图书集成/明伦汇编/官常典/第648卷 > 王黻

按《怀庆府志》：“黻字文绣，河内人。正统间，以举人为山
东峄县令。廉明仁惠，兴学劝农。峄土瘠，民多逋黻，给
牛种，课其勤惰，招抚流亡，复业者万馀口。教民户种
桑枣百本，妇女岁蓄旨八十斤。以时单骑检民闾，违
者笞。比三载，田皆可耕，户皆可赋。教民如教子弟，不
可犯。然重朴责民，不若教者。初犯纪其过释之；再犯”
诟詈之；三犯惩有差。祷旱辄雨，祝蝗，蝗不入峄界。邻
封沂州民请为沂牧，滕县民请为滕尹，峄民恐，叩阙
吁留者千馀人。丘文庄、商文恪素昧平生，以诗投赠
焉。任峄十八载，以疾归。峄民辇粟资其家，不受。比卒，
祀乡贤。后数十年，滕之黄中色为河内令，曰：“贤如王
公，奈何不尸祝之？”捐金建祠北郭，岁时致祭。